ming030890/wiki-yue-high-quality huggingface dataset:
北方鷹鴞

北方鷹鴞（Surnia ulula）係鴟鴞科猛鴞屬嘅一種雀，主要分佈喺歐亞大陸同北美洲。
健康遊戲忠告

（簡化字：健康游戏忠告）係中國大陸出售嘅正版機帶或網遊入面出現嘅四言六字詩句。2003年8月15號由中國出版工作者協會遊戲工作委員會制定同中華人民共和國新闻出版總署考慮到太多青少年玩遊戲機導致沉迷遊戲而發佈嘅忠告，重喺2003年9月1號實施。主要係提倡中國大陸嘅遊戲玩家同青少年點樣健康對待電子遊戲，及引導大多數青少年合法、科學、適度噉用遊戲出版物。

標語
喺中國大陸境內出售嘅正版單機遊戲機帶，及授權出版嘅網遊入面，一般都喺明顯地方見到以下呢啲標語：
喺中國大陸，凡係出版嘅正版單機遊戲或網遊，一旦唔寫上邊嘅四言六字詩句標語，製作協會或發行商就要接受停止出版、營運同銷售嘅業務。
健康村

健康村係香港房屋協會嘅一條公共屋邨，喺香港島北角七姊妹，一共有9座樓，1965年入伙。
目前房屋協會進行緊重建安置計劃，預計2028年完成安置，之後進行健康村三期重建。
藝人譚詠麟就係喺健康邨長大。
健康護理

健康護理（粵音：gin6 hong1 wu6 lei5 | 英文：Health care），又叫醫療、醫護，係保障人民身體健康同埋醫治各種傷病嘅服務。
健康要Fact Check

《健康要Fact Check》係香港免費電視台ViuTV嘅一個外購電視節目，2021年4月4號至2022年2月20號逢星期日晚喺99台度播放，接替《恐怖醫學》。節目原本係日本TBS電視台播放嘅健康資訊節目「名医のTHE太鼓判!」。
呢個節目嘅形式，係由權威嘅醫生就每日生活習慣同一直被相信對身體好嘅健康法，用可靠嘅保證或者唔得嚟做判斷，同時會詏一餐，推翻坊間流傳嘅健康常識。節目又緊貼藝人，觀察佢哋嘅日常生活，就佢哋平日嘅伙食同瞓覺等等個人生活方式做徹底調查，等醫生嚟判斷有冇源於不合理嘅生活習慣而引致有患病嘅風險。由偷睇藝人私生活嚟介紹特別得意嘅健康情報。
健康資訊科學

健康資訊科學（英文：Health informatics）係一門跨學科嘅科學工程領域，專研究一啲用嚟獲取、處理同詮釋健康相關資料嘅系統，尤其係講要電腦相關嘅科技做呢啲嘢，旨在達致「更有效噉防治疾病」等醫療上會想達到嘅目的。
舉個具體例子，「病人嘅心跳率」响醫療上係一樣好緊要嘅資訊，醫護人員可能會想用好似手錶噉形嘅心率監測器監察住病人嘅心跳率响一日之內嘅上上落落－會用到戴得上身嘅架生；攞到描述病人心跳率上落嘅資料，佢哋就要有返個資訊系統，紀錄好嗮由啲病人身上得到嘅資料，同時資訊系統嘅設計可以好撈絞－例如要用電腦保安技術，將病人嘅資訊保密；除此之外，啲資料穩陣噉紀錄好嗮，就可能要用 AI 同統計學方面嘅技術分析呢啲資料。由上述呢個例子睇得出，要攞同處理醫療健康相關嘅資料，可以用到好複雜嘅技術。
响廿一世紀初，健康資訊科學受到相當嘅重視。醫療健康相關嘅工作者會搵 IT 同人機互動等領域嘅專家合作，研發各種嘅新技術，仲有埋專業嘅學術期刊嚟討論健康資訊科學相關嘅議題。
健康農場

健康農場係建華集團旗下嘅連鎖冰鮮肉店品牌，喺2017年成立，全香港有大約70間分店。
由於母公司建華集團嘅爭議，同埋佢哋長期喺無綫電視落廣告，又任用一啲無線藝人（例如滕麗名）做代言人，所以有啲黃色經濟圈將健康農場視為藍店。
健康碼

健康碼（英文：Health Code）係武漢肺炎期間所啟用嘅一種應用程式，作為個人嘅電子通行證使用。經讀取後可以確認證明持有人嘅健康情況，用嚟出入需要出示健康碼證明嘅場地。

香港
香港健康碼嘅計劃一路都只聞樓梯響，暫未有落實嘅計劃。
另外，香港雖然有套叫「安心出行」嘅二維碼系統，不過佢嘅用途係畀任何人（無論有無做過檢測）掃場地嘅碼去紀錄行蹤，本質上並唔係「健康碼」。
健康那些事

健康那些事（Get Fit With Me），係新加坡新傳媒私人有限公司製作，關於健康生活為主題嘅綜藝電視節目。節目由許振榮、向雲主持，並且會邀請唔少藝人或者嘉賓上去，當時正值武漢肺炎疫情，節目亦會宣傳一啲新加坡政府防疫措施。有一啲嘉賓傳達呢啲訊息嘅時候，亦偶然會用上一啲方言，包括廣東話，潮州話同福建話。另外，一啲政府官員，例如王乙康同楊莉明亦會上去宣傳政府嘅措施。

部分節目內嘅環節
《運動這件事》：示範一啲為長者而設嘅運動，由運動指導員徐靜遠帶領，並且會有一啲比較年長嘅藝人，例如林茹萍 、劉謙益、陳澍城等參與。
《樂學新知識》：介紹一啲健康保健知識，同埋點樣防止衰老。
《飲食這件事》：介紹點樣煮一啲健康嘅菜式。
《手作小教室》：教授製作一啲小手作。
和你Lunch

和你Lunch，係香港反逃犯條例修訂運動入面一系列示威活動，每逢返工日子食晏時間號召打工仔集結，當中以中環嘅活動歷史最悠久。
呢類活動主要喺2019年11月到2020年1月比較活躍，之後隨住香港爆發武漢肺炎疫情，呢類活動就越嚟越少人參加，踏入夏季之後，基本上得返一位每次都著住藍色風褸嘅17歲姓李嘅中學生David（李國永）堅持出席，所以畀人叫做「Lunch哥」。

中環嘅「和你Lunch」
2019年10月4號嘅「中環快閃遊行」
2019年11月26號喺國際金融中心商場中庭搞嘅「中環和你Lunch」
中環嘅「和你Lunch」歷史可以追溯到2019年10月2號中午嘅「中環快閃遊行」，示威者由中環遮打花園出發行到上環再掉頭行去金鐘政府總部，抗議警員喺前一日示威入面槍傷示威者，有超過一千人參加。到10月4號中午，示威者再次號召發起「中環快閃遊行」，由中環遮打花園經域多利皇后街去國際金融中心，抗議政府準備制定《禁止蒙面規例》，亦有超過一千人參加。之後連續幾個禮拜五中午，都有「中環快閃遊行」，路線大致都係由遮打花園出發到域多利皇后街路口折返起點，約莫都有一千人參加。
同年11月11號，反送中運動嘅黎明行動開始，嗰日中午有大批示威者喺畢打街路口附近集結，防暴警員曾經射過催淚彈。12號開始，活動正式定名叫「和你Lunch」，中環連續幾日都有示威者喺畢打街路口附近集結，變成逢禮拜一到五都會搞嘅常規示威活動，之後活動地點亦擴展到中環唔同地方，包括交易廣場外、國際金融中心商場中庭等等，不過就暫時未有再用遊行嘅方式搞。

其他地方嘅「和你Lunch」
其他地方嘅「和你Lunch」歷史可以追溯到10月18號，嗰時葵芳、觀塘、尖沙嘴、荔枝角四笪地方嘅打工仔參考「中環快閃遊行」去搞自己嘅快閃遊行，每度都有一百到幾百人參加。
隨住黎明行動開始中環每日搞「和你Lunch」，其他地方亦相應仿效搞自己嘅「和你Lunch」，地點包括黃竹坑、太古坊、九龍灣、觀塘、長沙灣、葵涌等，活動頻率就無統一，有啲唔定期搞，有啲一個禮拜搞一次，有啲就日日搞。
和井瑞希

和井瑞希 ，係日本嘅一個配音員，出名嘅配音作品有鎖鏈戰記。

配音作品一覽
呢個表唔完整，歡迎加料。
和你報

和你報（WhatsNewsMedia）係一個香港網上媒體，喺香港逃犯條例爭議期間開設。報導主要集中港聞，亦有一啲兩岸地方新聞，成立目的係捍衛香港公眾知情權同香港人嘅自由，但就曾經被親中派《東方日報》批評，話佢個名光怪陸離。

成員背景
其中一名成員K仔曾經喺2020年9月接受梁大紀元梁珍嘅節目《珍言真語》，當時討論到香港政府點樣打壓香港網上媒體嘅採訪權利，佢又透露自己本身係髮型師。
和你唱

和你唱，早期亦叫商場大合唱，係香港反逃犯條例修訂運動入面一系列示威活動，參加者聚集喺大型商場嘅中庭位置，一齊唱反修例歌曲同埋嗌反修例口號。皆因商場係私人管理嘅公共空間，差人衝入去干涉活動嘅機會比較低，比較容易吸引到和理非人士參加。

沿革
2019年9月頭，反修例運動歌曲《願榮光歸香港》廣泛流傳，有活動搞手就諗到用大合唱去表達訴求。頭一次商場大合唱喺9月9號喺太古城中心出現，9月10號就有頭一次多區商場大合唱，包括新港城中心、大埔超級城、新都會廣場、上水廣場、PopCorn、黃大仙中心、屯門市廣場同新世紀廣場，之後9月之內亦有多場商場大合唱，到10月打後呢類活動就比較少出現。
2020年初香港爆發武漢肺炎疫情，反修例運動嘅遊行集會活動都停咗一段長時間。隨住疫情紓緩，4月底開始又重新出現「和你唱」嘅活動，打頭陣係4月26號「太古城和你唱」，之後國際金融中心商場同天水圍銀座商場，甚至乎沙田新城市廣場都有同類活動。不過唔似得上一年活動好少畀警方干涉，今次警方以參加者涉嫌違反（應對武漢肺炎疫情嘅）「限聚令」做理由，衝入商場警告參加者，亦有進行票控。

歌單
和你唱活動入面，一定會唱《願榮光歸香港》 。其他經常唱嘅歌包括 《Do You Hear the People Sing?》（或者粵語版《問誰未發聲》）、《肥媽有話兒》等等。
和倉溫泉

和倉溫泉，日本名勝，溫泉勝地，喺石川縣七尾市，能登半島底，七尾灣邊。和倉溫泉，日文寫做和倉温泉。和倉舊稱湧浦，相傳熱水湧出海面，白鶴以水治傷，漁人見到而發現溫泉。有溫泉旅館之外，處處皆有溫水足浴，免費畀人用。
早至平安時代已知有溫泉，然而大興土木變旅遊勝地，就等到明治時代起鐵路，方便往來。
37°05′12″N 136°55′06″E﻿ / ﻿37.0867°N 136.9183°E﻿ / 37.0867; 136.9183
台灣萌萌的

《台灣萌萌的》（Cute Taiwan）係香港無綫電視嘅遊埠節目，由林映暉同黃紫恩主持，去睇臺灣一啲寵物友善嘅景點。節目由2024年5月20號到5月31號逢禮拜一、二、四、五晚20:30－21:00喺TVB Plus播。
吉尾海夏

吉尾海夏（1998年6月28號—）係日本足球員，打中場位置，效力橫濱水手。
吉岡沙知

吉岡沙知（1987年8月3號—）係日本嘅一個配音員，出名嘅配音作品有女友伴身邊。

配音作品一覽
呢個表唔完整，歡迎加料。
吉安縣

吉安係中國江西吉安一個縣，總面積2117平方公里，人口45萬。
吉安鄉

吉安鄉係中華民國臺灣花蓮縣嘅一個鄉，面積約莫65平方公里，人口約莫8萬。
吉安所

吉安所係北京市東城區文物保護單位，位於北京東城區景山東街吉安所右巷10號。
劉晉安

劉晉安（英文：Andrew Christopher Lau，1986年7月19號—）係前香港新聞從業員，依家係實習大律師。
劉晉安最初響now新聞台做港聞記者，2011年頭加入無綫新聞做明珠台記者，同年調去翡翠台。
2012年，劉開始兼做埋午間新聞同六點半新聞報道主播，同埋響2013年4月開始主持晚間新聞，亦間中兼做明珠台記者。2016年8月攞到實習律師資格並且辭咗無綫新聞份工，轉咗去做實習大律師。
劉曄

劉曄（167年—234年），字子揚，淮南郡成德縣（家下安徽壽縣南）人，係三國時期魏嘅戰略家同政治人物，歷事曹操、曹丕、曹叡三代，死後諡曰「景侯」。

生平
劉曄自細膽識過人而機巧，對於分析局勢等有佢過人之處，汝南名士許劭避戰亂去到揚州時，評價劉曄有「佐世之才」。
劉智鵬

劉智鵬，BBS，JP（英文：Lau Chi-pang，1960年—），係香港親中陣營政治人、鄉議局人士、歷史學者，第七屆香港立法會議員、第14屆全國政協香港委員，香港教育工作者聯會會長。
劉教授響香港出世，香港長大，鄉下喺廣東省揭陽市.

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
劉智愛

劉智愛，係大韓民國嘅一個女藝人同埋歌手。
劉封

劉封（粵拼：lau4 fung1；—220年）係東漢時期人，劉備嘅養仔。

生平
維基文庫有原文：
:zh:三國志/卷40#劉封
劉封原名寇封，係羅侯寇氏嘅仔。劉備去到荊州之後收咗佢做養仔，改名劉封。
諸葛亮顧慮劉封「剛猛，易世之後終難制禦」，勸劉備除咗佢，最後劉備賜死咗劉封。
劉小英

劉小英，係大韓民國嘅一個女藝人同埋歌手。
劉家駿

劉家駿（英文：Kenneth Lau，1980年7月13號—），係香港英文科補習導師，香港浸會大學英文系語言學一級榮譽學士畢業。依家佢喺香港連鎖補習社遵理學校任教英文科。

簡歷
2003年加入遵理學校，2007年開始印製彩色筆記，同時賺到人生第一個1000萬。2009年出版英文有關學習嘅教材，2012年開設個人主題班房，佢嘅教學團隊增加到超過40人。
但係自從2016至2017年開始，更多實力派英文教師加入遵理，如Patrick Chan，以及其他英文教師，如Billy Ng，令佢嘅學生人數大不如前[未記出處或冇根據]。
劉富生

劉富生，PMSM（英文：Cassius Lau；1957年—），係香港政府保安局前任政治助理，做過香港警務處總警司。
劉寶文

劉寶文（Fion Lau，5月26號—）係香港模特兒、化妝師、KOL，做過女子音樂組合FFx成員，2019年開始活躍於直播平台17，用戶名「霏菲Fion」。
劉小康

劉小康，BBS（英文：Lau Siu Hong, Freeman，1958年—）係香港土生土長嘅設計師。一直致力提升香港設計業喺國際間嘅形象，同埋推動同設計教育嘅發展。
1988年加入靳埭強設計有限公司，1996年成爲「靳與劉設計顧問」嘅合夥人。

選舉經歷
2021年9月，佢成為香港特別行政區選舉委員會體育、演藝、文化及出版界委員。
劉小慧

劉小慧（1971年7月24號—）係香港女歌手，曾經同湯寶如、黎瑞恩、王馨平、周慧敏、關淑怡、陳慧嫻並稱「寶麗金七小花」。而家佢係蘇志威個老婆。
南投市

南投市係中華民國臺灣南投縣嘅一個縣轄市，亦係南投縣縣治，面積71.60平方公里，人口10萬。
維基同享有多媒體嘅嘢：Nantou City
喺開放街圖（Open Street Map）嘅南投市地圖。
南投縣政府

南投縣政府（英文：Nantou County Government）係中華民國台灣南投縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。南投縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，南投縣嘅自治監督機關亦改為行政院各部會（主要係中華民國內政部）。南投縣政府亦都係轄下各鄉、鎮、市嘅地方自治監督機關。
南投縣

南投縣（粵拼：naam4 tau4 jyun6*2）係中華民國臺灣一縣，亦係臺灣唯一嘅內陸縣，縣城南投市。

景點
日月潭
九族文化村
維基同享有多媒體嘅嘢：Nantou County
喺開放街圖（Open Street Map）嘅南投縣地圖。
南拳

南拳係指明末清初流傳於福建同埋廣東一帶嘅中國功夫。
南投縣私立五育高級中學

南投縣私立五育高級中學係台灣南投縣一間私立學校，校址係南投縣南投市樂利路200號。
哥本哈根大學

哥本哈根大學（Københavns Universitet）係丹麥哥本哈根一間大學，1479年創校。
哥斯男爵國

哥斯男爵國（又叫寇斯王國，英文：Barony of Caux）係一個2001年成立嘅蚊型國家，建立係源於國王約翰一世自稱係擁有法國諾曼底卡佩（Carbet）家族血統嘅第37代男爵，而發表主權恢復宣言。哥斯男爵國宣稱擁有嘅領地包括英國史樂郡同法國嘅Pays de Caux，以約翰一世位於多倫多嘅住宅為大使館，並聲稱喺嗰笪地進行統治。個王國有經營屬於自己嘅BBC電視台，但收睇範圍只限大使館。
哥斯男爵國自稱係「世界上延續到而家最古老嘅封建國家」，目前已經同其他五個蚊型國家建交。
哥本哈根

哥本哈根（丹麥文：København）係丹麥首都，亦係丹麥最大嘅城市同港口。位於丹麥西蘭島東面。
2008年，Monocle 雜誌選哥本哈根做「最宜居城市」，並仲評為「最佳設計城市」。哥本哈根喺西歐地區獲選為「開企業總部嘅理想城市」第三，排喺巴黎同倫敦之後。2016年12月7號，佢成為第三屆廣州國際城市創新獎嘅5個得獎城市之一。
哥斯達黎加足球代表隊

哥斯達黎加足球代表隊係代表哥斯達黎加嘅足球隊，由哥斯達黎加足球總會打理，會出席國際足球賽事好似世界盃咁。
哥斯達

哥斯達（Albert Costa i Casals，1975年6月25號—）係西班牙嘅前職業男網球手，喺西班牙萊里達出世。1993年轉打職業賽，2006年退休。

屋企
老婆Cristina Ventura，係佢2002年贏咗法國網球公開賽之後唔夠一個星期結婚嘅。
孖生囡囡Claudia同埋Alma，係喺2001年4月出世

球員生涯
哥斯達右手揸拍。

教練生涯
佢而家教緊另外一個西班牙男網球手盧比斯（Feliciano López Diaz-Guerra）。
哥本哈根氣候會議

哥本哈根氣候變化會議 係2009年12月7號到12月18號期間喺丹麥首都哥本哈根舉行嘅，第15次聯合國氣候變化綱要公約（減筆「COP15」）同第五次京都議定書（Kyoto Protocol）會議。
根據之前喺巴厘島氣候變化會議上嘅決定，喺呢一次會議各國可能會制訂出新嘅哥本哈根議定書來代替2012年就過期嘅京都議定書。
哥斯特利茲

哥斯特利茲（粵拼：go1 si1 dak6 lei6 zi1，John Kosterlitz，1943年6月22號—）係個美國凝聚態物理學物理學家，攞過諾貝爾物理學獎。
哥斯達黎加

哥斯達黎加（西班牙文：Costa Rica）係南美洲一國，隔籬係尼加拉瓜同巴拿馬，首都係聖荷西。

軍事同治安
哥斯達黎加憲法自1949年明文禁止常設軍隊。另外，嗰度亦都冇設立負責執法同埋維持國內治安嘅部隊。
半田悦子

半田悦子（1965年5月10號—）係日本足球員，踢中場，曾經喺1981～1996年間為日本女子足球代表隊出場75次，入咗19球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。
半楓荷

半楓荷（粵拼：bun3 fung1 ho4；學名：Semiliquidambar cathayensis），又嗌翻白葉樹（faan1 baak6 jip6 syu6）、紅半楓荷（hung4 bun3 fung1 ho4）、大葉半楓荷，係金縷梅科半楓荷屬嘅常綠喬木，喺廣東、廣西北邊山區、贛南同黔南地區都可以搵到。
佢既係中國大陸特有植物，又係中國國家二級保護植物，甚至係藥用植物。
半獨立屋

半獨立屋（英文：semi-detached）係種低密度住宅，佢概念上係一間屋，但係結構上兩間夾埋先係一間平房，平房中間有埲牆將建築物分成兩半，每半叫半獨立屋，有自己正門、自己門牌號碼等等。
每間半獨立屋通常只係住一家人（亦即係成楝建築物夾埋住兩家人），但係喺有啲地方，政府會准半獨立屋嘅業主搵一層（例如地牢）裝修成獨立單位，喺呢種情形下可能會住多過一家人。
半熟宣言

《半熟宣言》係臺灣歌手楊丞琳發行嘅第四張專輯，呢張專輯喺2008年11月7號發行。
半田武嗣

半田武嗣（1985年6月26號—）係日本足球員，司職中場，效力過町田澤維亞，MIO Biwako Shiga，及秋田藍閃電。
嘉道理道

嘉道理道（英文：Kadoorie Avenue），係香港九龍何文田加多利山嘅一條馬路，由太子道西開始，去到亞皆老街。
嘉諾撒聖心書院

嘉諾撒聖心書院（Sacred Heart Canosian College，坊間通常叫SHCC或聖心）係香港一間津貼女子中學，亦係香港最老嘅學校之一，位於薄扶林置富花園置富徑2號，歷來培養咗唔少人才。學校於1860年由香港天主教嘉諾撒仁愛修會成立，並且係全港114間主要用英文教嘅學校（即係英文中學）之一。
嘉諾撒靜修院

嘉諾撒靜修院（英文：Honeyville Canossian Retreat House）係香港一間天主教靜修院，由天主教香港教區喺1984年創辦，院址喺香港島摩星嶺摩星嶺道57號。
嘉道理農場暨植物園

嘉道理農場暨植物園（英文：Kadoorie Farm and Botanic Garden，KFBG），以前叫做嘉道理試驗及推廣農場（英文：Kadoorie Experimental and Extension Farm），簡稱嘉道理農場，係香港一個非牟利機構，位於新界大埔區林錦公路近林村白牛石一帶。嘉道理農場專係搞農業同埋環境保育工作。

歷史
早喺1949年，大量唔願俾中國共產黨統治嘅中國難民湧入香港。猶太裔嘉道理兄弟喺1951年成立嘉道理農業輔助會，研究同開發農業技術，幫佢哋務農維生。
香港農業式微，農場重點轉移到自然保育同教育，重透過立法，確立農場新指標，畀大眾識多啲人同大自然關係。
嘉道理農場有機菜園

地理環境
面積：148公頃
海拔：150米至600米；
擁有一半以上的香港本地植物；
飼養大部分喺香港出沒嘅大型哺乳動物、鳥類、昆蟲、爬蟲類同兩棲動物。

公共設施
停車場、飲料販賣機、盥洗室等。2006年開咗農場博物館，小賣部亦同時開返。

遊覽景點
「本土哺乳動物館」內嘅豹貓籠舍
動物：
水鳥天地；
猛禽飛翔園地；
艾先生猛禽護理中心；
胡禮先生紀念雞舍及展覽中心；
孔雀飼養區；
鸚鵡護理中心；
蝴蝶園；
昆蟲館；
蜜蜂園；
野生動物拯救中心；
本土哺乳動物館；
兩棲及爬行動物屋；
野豬之家；
淡水生物屋；
鹿苑等。
裏面可以見到嘅蘭花品種
植物：
溫室；
蘭花谷；
蕨類植物小徑；
中草藥園及茶園；
吊鐘路；
修女花園；
果園；
有機菜園；
生機園等；
觀園園裏面嘅觀音像
攝影熱點：
嘉道理兄弟紀念亭；
彩虹亭；
世界主要城市指示牌；
四柱擎天（舊尖沙咀火車站嘅柱頭）
天然風物
大瀑布：源頭於大帽山嘅溪澗。
熱風洞：位於「觀音山」嘅山癲，海拔572米處有一個溫泉嘅泉眼，湧出熱風。
古蹟：
古代祭壇：位於「觀音山」嘅山癲，海拔572米處，設有一個500幾年歷史嘅觀音祭臺。
教育：
有機耕地示範；
污水處理示範。

公共交通
搭港鐵東鐵綫喺大埔墟站或太和站下車，轉搭九龍巴士64K線（往元朗西方向），響嘉道理農場暨植物園大門口前面落車。
搭西鐵綫喺錦上路站落車，轉搭九龍巴士64K線（往大埔火車站方向），響嘉道理農場暨植物園大門口對面落車。
嘉諾撒聖心學校

嘉諾撒聖心學校係香港一間女子小學，1860年成立，嚮香港島半山區天主教區建築群。嘉諾撒仁愛女修會屬下一間政府津貼學校。原校嚮半山羅便臣道，1992年1月學校搬去堅道26號。直屬中學係嘉諾撒聖心書院。小學一至六年級有30班。四至六年級係全日制課程。
嘉諾撒醫院

嘉諾撒醫院（Canossa Hospital（Caritas））係香港一間歷史悠久嘅醫院，喺香港島半山區舊山頂道1號近梅道一帶，現時由香港明愛管轄。
嘉諾撒醫院由嘉諾撒仁愛女修會（Canossian Daughters of Charity）喺1929年創立。而家嘅醫院大樓於喺 1960年重建，佔地 70,000 平方呎，有 160 張病床。嘉諾撒醫院喺1991年成為香港明愛轄下機構。
香港亞洲心臟中心亦位於嘉諾撒醫院入面，中心並且有搵電台節目主持人車淑梅做宣傳。
嘉路米耶圓形地

嘉路米耶圓形地（Rotunda de Carlos da Maia），又叫三盞燈，係澳門聖安多尼堂區一個圓形廣場。嗰個圓形地有五條街道。嗰度有唔少緬甸華僑聚居，好多華僑開設餐館，所以係澳門品嚐正宗緬甸菜嘅一個地方，被稱為「澳門東南亞美食集中地」。
四色印刷

四色彩印（英文：process colour printing），又叫四色印刷，係指用四隻唔同顏色嘅油墨嚟印刷，但係印刷講嘅四色係特別指減色法三原色加黑色⸺即係青色（cyan，C）、桃紅（「紫」、magenta，M）、黃（yellow，Y）同黑（black，K）。四色彩印嘅數學模型叫CMYK色彩模式。
黑色係分開嘅一隻油墨，主要係因為油墨並唔係純色，所以其實黑色係溝唔出嘅:6；其他原因包括成日要印黑色所以黑色分開一隻油墨可以慳啲、下下溝色好容易會印歪等等。
四色彩印可以印出呢四種墨溝埋表達得出嘅任何顏色，方法係將正稿分成 CMYK 四部分（呢個工序叫做分色）同落網將原色溝淺，再重疊印刷做出溝色效果。一般嚟講，四種色落嘅網並唔係一樣嘅角度，因為如果角度一樣，印出嚟會有波浪紋，例如喺北美嘅標準做法係黑色網 45 度，紅色網 75 度，青色網 15 或者 105 度，黃色網 0 或者 90 度:9。
四色彩印印得出嘅顏色同熒幕睇得見嘅顏色可以有好大出入，因為就算用最好嘅白紙，四色彩印都只可以印到幾千種色，同熒幕嘅16萬色相差好遠:8。如果一定要印其他嘅色，就只能夠用專色，即係用其他色嘅墨。
四色定理

四色定理或者四色地圖定理（英文：four color theorem，或four color map theorem）係一個數學定理。指只需要4種顏色，就可以填補平面上所有有限區域，鄰接之間唔會撞色，而且唔使用更多顏色。可以將定理應用到地圖上，即係話，任何無外飛地嘅地圖都可以用唔多過四種顏色嚟染色，而且唔會有兩個鄰接嘅地區用同一隻色。鄰接嚟講兩個地區一定要有一段邊界黐住先叫鄰接，淨係一點黐住係唔計嘅，例如右圖左下角嘅部分，黃色同綠色嘅區域係鄰接，綠色同紅色都係，但係黃色同紅色就唔鄰接。
四草大眾廟

四草大眾廟喺臺灣臺南市安南區，係該區三間大廟之一，原址喺臺江內海北汕尾島南端。該廟主神鎮海大元帥據廟方說法本名「陳酉」，但有學者戴文峰認為其實係大眾爺「將領化」後演變出來嘅神明，又有學者陳耀昌認為實際上應該係鄭成功部將陳澤。
又根據《臺南州祠廟名鑑》嘅記載，四草大眾廟舊稱「鎮海廟」，原有簿冊因喺1910年嘅大風雨而流失，導致廟宇史料欠缺，只能根據當時廟中石碑推測而將建廟年代訂喺嘉慶廿二年（1817年）。
四葉草

四葉草係三葉草嘅變種，有四塊葉，由於好少見，搵得到就係好彩嘅象徵。
四腳彈跳

四腳彈跳（stotting）係羚羊嘅一種常見行為，指佢哋突然之間跳起，跳到四隻腳都離嗮地。
羚羊成日都會無端端喺度彈跳，而廿一世紀初嘅生物學家一般主張呢種行為係訊號理論（signalling）嘅一個例子－強力嘅彈跳話俾望住隻羚羊嘅獵食者知，隻羚羊身手快好難捉，所以呢種行為喺進化上有利。
四草野生動物保護區

四草野生動物保護區係臺灣依據《野生動物保育法》公告嘅野生動物保護區，喺臺南市安南區四草濕地。該保護區係候鳥遷徙嘅重要棲地，係高蹺鴴喺臺灣嘅最大繁殖地點。保護區喺台江國家公園成立後，被劃入國家公園嘅範圍之內。

保護區範圍
保護區包括臺南市安南區台17線以西嘅三個區域，包括喺東北方嘅高蹺鴴繁殖區54.653公頃、東南方嘅鹽水溪河口東岸嘅北汕尾水鳥保護區337.3052公頃、西面嘅鹿耳門溪河口西岸嘅竹筏港水鳥保護區131.8898公頃，總面積達523.848公頃。
四萬十

四萬十（粵拼：sei3 maan6 sap6；日文：四万十(Shimanto)）係日本高知縣一市，人口約莫3.6萬。
四臂躄魚科

四臂躄魚科（學名： Tetrabrachiidae）係輻鰭魚綱鮟鱇目嘅其中一個科。
否決權

否決權（Veto）指政治上一種片面否定決策同決議嘅權力，尤其係立法。
含山

含山係中國安徽馬鞍山市一個縣，總面積1047平方公里，人口38萬。
含糊

含糊（粵拼：ham4 wu4；英文：vagueness），或者叫意思模糊，係指一個字詞以至一句語句冇咩明確嘅意思可言，通常會搞到對話雙方無法進行有意義嘅討論。含糊相關嘅課題，哲學同語言學都不時會講到。

科學概念
睇埋：物種
好多科學概念本質上都係模糊嘅，例如生物學嘅物種概念就冇辦法精確定義，因為是但搵個生物群體，佢哋都會係噉進化，而且仲有可能出現環狀物種噉嘅現象。物種呢個概念只係「喺大多數情況下」都可以清楚應用到。諗下喺狗同狼交配而生出嚟嘅子代：佢哋係狗定係狼呢？呢條問題就唔係好清楚：佢哋係狗嘅邊緣情況。噉就表示人類對狗嘅概念唔清晰，冇辦法做出確切嘅判斷。

應付方法
快思邏輯嗰套諗法主張要喺「完全錯誤」同「完全正確」之間設立一個漸變嘅過渡。例如「劉德華係禿頭」就係「完全錯誤」，而「曾志偉係 1.59 米咁高」就係「完全正確」。喺普通邏輯入面，只有真同假兩種真值。但快思邏輯嘅角度就唔同，引入咗無限咁多個可能嘅真值，介乎完全真同完全假之間。完全真可以用 1 表示，完全假就用 0 表示。邊緣情況嘅真值可以係 0 到 1 之間嘅任何數值，例如 0.6 。
否定證明

否定證明（粵拼：Fau2 ding6 zing3 ming4；英文：Proof by negation，又或者 Proof by contrapositive）係數學入面其中一個證明方法。佢同矛盾證明好似，不過係兩個唔同嘅概念。根據邏輯，「」係等於「」。呢個就係否定證明嘅核心概念。

否定句
一般數學句子都會有佢嘅相反，但係咩係一句句子嘅完全相反，就需要用到邏輯學幫手。

定義
一句句子「」嘅否定（Contrapositive）係「」。

例子
「我阿媽係女人。」嘅否定係「唔係女人嘅就一定唔係我阿媽。」
「我食飯，就會飽。」嘅否定係「我唔飽，即係我冇食飯。」

理論
證明出「」，即係證明出「」。

證明例子
證明「假設  係雙數， 都會係雙數。」
證明：
否定句：「如果  唔係雙數，咁  都唔係雙數。」
換句話講，即係「如果  係單數，咁  都係單數。」
因為  係單數，所以  係個整數。
因為  係個整數，所以  係單數。

集合論例子
如果  都係集（Set），而佢哋符合  同埋 。證明如果 ，咁就 。
證明：
如果用直接證明，會好撈絞。
如果利用否定證明，即係假設 。
因為本身 ，而 ，所以 。
咁  一定成立。

反證法同否定證明嘅分別
反證法就係：假設  啱，，又發現  唔啱。於是乎證明到  唔啱。
否定證明就係：證明到  啱。於是乎證明到  啱。

更多例子
以下命題都係用否定證明證出嚟：
假設  都係自然數。如果  係單數，咁  同  都係單數。
假設  都係實數。如果  係無理數，咁  或者  係無理數。
吧

吧（英文：Bar、Pub、Tavern），又叫酒吧，係賣酒同畀人坐低飲酒嘅娛樂場所，氣氛輕鬆，有啲亦會有樂隊、歌手或者其他表演，亦有骰仔盅、飛鏢或者有拳手陪客人玩猜枚。
含笑

含笑（粵拼：ham4 siu3；學名：Michelia figo）係木蘭科含笑屬嘅一種常綠灌木或喬木仔。原產地喺中國嘅兩廣同福建地區。而家喺長江流域以南同臺灣都可以搵到。

形態
佢啲花味係非常獨特而濃嘅香味，一年四季都開花。而花色係從白色、乳黃色到紫色嘅冇固定顏色。尤其喺春天嗰時，開得最多花，嗰時佢啲幼芽、嫩枝、葉柄同花苞都生嗮密密麻麻嘅啡黃色絨毛出嚟。佢啲葉係深綠色嘅互生品種，樣係長橢圓形，靠近督嗰邊係比較尖嘅革質樹葉，上表皮嗰度係冇毛，長大概10厘米到。

習性
佢鍾意生喺暖熱兼濕嘅地區，但凈啱喺半陰地區度生，唔禁凍。

用途
含笑嘅花可以用嚟浸茶同整芳香油，甚至重可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
含笑嘅藥用方面，佢有以下呢啲功效：
減慢人嘅衰老過程。
鬆弛緊張嘅神經。振奮精神，激發活力，消除疲勞。
有利尿成分，促進排出體內毒素而提高新陳代謝。
涼血解毒，護膚養顏。
安神解鬱作用。
含碘食鹽

含碘食鹽（粵拼：ham4 din2 sik6 jim4；英文：Iodized salt）係食鹽嘅一種，顧名思義特徵係含有一定量嘅碘。
奧得河

奧得河（捷克文：Odra，波蘭文：Odra，德文：Oder）係中歐嘅河，長854公里，由捷克摩拉維亞流去波蘭對開嘅波羅的海。中間有187公里作爲同德國嘅邊界，叫做奧德河-尼斯河線。
奧德河-尼斯河線

奧德河-尼斯河線係德國同波蘭嘅邊界，係二戰之後波茨坦會議中決定嘅，以奧德河同尼斯河畫分。
奧德

奧德（法文：Aude）係法國奧斯坦尼其中一個省，編號11，首府卡卡城。
奧德修斯

奧德修斯係希臘神話人物，喺史詩《奧德修記》入面，佢曾經同海神波塞冬鬥智。
奧德修斯係善戰、勇敢、又有智謀嘅英雄，亦係伊法基島嘅皇帝，雅典娜嘅朋友。

奧德修記
内文：奧德修記
經過特洛伊戰爭之後，英雄奧德修斯同佢旗下嘅軍隊坐船返屋企，但佢得罪咗海神普西頓，普西頓降災令佢哋遇到海難，全軍覆沒；奧德修斯靠住機智同勇敢避過一劫，但普西頓未嬲完，就施法令到奧德修斯搵唔到航線返屋企而喺個海度周圍漂流；另一邊廂，奧德修斯嘅老婆潘妮洛普唔知奧德修斯係生定死；面對一班喺度蠻橫噉向佢求婚嘅人，潘妮洛普就只能夠苦等老公返嚟；去到最後，諸神卒之出手幫奧德修斯，而經過十年漂流生活嘅奧德修斯返到屋企同老婆團聚，仲同佢個仔同啲僕人聯手殺晒啲求婚嘅人。大團圓結局。
奧德門站

奧德門站（英文：Aldgate tube station）係英國倫敦地下鐵大都會綫同環綫嘅車站，屬第1收費區，喺大倫敦倫敦市。
奧德河畔法蘭克福

奧德河畔法蘭克福（德文：Frankfurt an der Oder）係德國一個城市，響奧德河邊，黐住德國－波蘭邊界。佢個名好容易同另一個城市邁因河畔法蘭克福（Frankfurt am Main）撈亂。
奧德門東站

奧德門東站（英文：Aldgate East tube station）係英國倫敦地下鐵漢默史密斯及城市綫同區域綫嘅車站，屬第1收費區，喺大倫敦塔村區。
奧德詩歌

奧德詩歌（英文：ode）係一種抒情詩，涉及用有特定結構嘅詩嚟讚美一件事件或者一個人。
回春丹

回春丹（英文：YOUNG DAN），係中國搖滾樂團，2016年喺欽州成立。2023年喺音樂綜藝節目《樂隊的夏天第三季》演出嗰陣憑住自創歌《鮮花》喺社群平台走紅。
回曆

回曆，又叫伊斯蘭曆、回回曆，係回教徒用嘅曆法，用公元622年7月16號做元年一月一號。回曆係純粹用月相嘅陰曆，一年十二個月，無閏月，每30年有11閏年，閏年第12個月後加一日。
回教化

回教化，又可以叫做伊斯蘭化，係一笪地方越嚟越接受回教嘅過程。
伊斯蘭教系列
伊斯蘭教



歷史
自從632年成立咗正統哈里發之後，伊斯蘭教一路隨住王國嘅發展而跟住擴散。由最初嘅倭馬亞哈里發國到之後嘅阿巴斯王朝，穆斯林嘅擴散令其他地方都成立回教嘅帝國，包括鄂圖曼帝國、馬里帝國、同蒙兀兒汗國等等。
特別喺伊斯蘭黃金時代期間，穆斯林嘅對外貿易，令佢哋嘅回教觀念同教育都一齊向外發展，由麥加嘅中心一路去到印度半島、東南亞、同埋北非，成立咗今時今日嘅穆斯林世界。
截至2016年，全世界有大約17億位回教徒，即係大約四分之一，係世界第二大嘅宗教，淨係排喺基督教後面 。由2010-2015年期間所有出世嘅細路之中，有31%係回教家庭，係世界上基於出世發展得最快嘅宗教。
回文

對稱回文：正常順序讀，定係反轉過嚟讀，都通順同有意思嘅句子。只要句子可以通順噉顛倒過嚟讀，嗰句就係對稱回文。
圈形回文：句子頭尾接駁形成一個循環，跟住一個順序，邊個字開始讀，都通順同有意思嘅句子。
雙向圈形回文：句子頭尾接駁形成一個循環，無論係邊個順序，邊個字開始讀，都通順同有意思嘅句子。呢種回文好難寫，所以好稀有。
回文可以用嚟表現出嗰件事物嘅對立或者依靠嘅關係，或者純粹作為遊戲俾讀者玩下，增添趣味。

對稱回文
對稱回文係指同一句倒轉，係另外一句通順嘅句子，例如：
自我突破，突破自我。
信言不美，美言不信。《道德經八十一章》（文言文）
日往則月來，月往則日來。《繫辭下》（文言文）
鶯啼岸柳弄春晴，柳弄春晴夜月明。明月夜晴春弄柳，晴春弄柳岸啼鶯。吳絳雪《四時山水詩·春景詩》（文言文）

日期
日期都有回文，呢種就叫回文日。
12/02（12日/2月 或 12月/2日）
02022020
回族

回族（粵拼：wui4 zuk6；小兒經：حُوِحُوِ 、 حواري；中國標準羅馬字：Hui，字母代碼：HU，數字代碼：03），又叫回回人、回民係中華人民共和國嘅少數民族，係中國最大嘅穆斯林族群。回族從語言到遺傳體質都同漢族好似，唯一唔同嘅地方就係佢哋信清真教，呢點凝聚咗成個回族。回族向中國各地都有，分佈得比較平均，人口1058萬（2010年數據），佔中國穆斯林人口一半。

歷史同文化
回族起源於外貿興盛嘅唐元兩代，當時有好多阿剌伯人、波斯人呢啲外國穆斯林經中亞、印度洋來中國定居，同中國人（主要係漢人）彼此通婚，慢慢形成回族。喺回族社區入邊往往會有清真寺呢啲聖廟。語言上講唐話，但涉及宗教時（清真）會有阿剌伯話、波斯話、突厥話嘅語彙。人名上同漢人唔會好唔同，不過其中姓馬嘅人好常見，呢個姓係取自清真先知模罕默德個名。回族同其他民族如漢族混居而和平共處，佢哋據清真教法生活，所以從飲食習慣到冠婚葬祭，生活方式同漢人好唔同，就呢啲唔同成為民族區分嘅根據。佢哋嘅文化特點相近於伊朗嘅波斯人。
清朝時對漢族出身嘅穆斯林默認爲「回民」或者「漢回」。到共和國時期就要喺班穆斯林中做民族識別。喺民族識別之初，應回民要求設咗「回族」呢個民族範疇，不過嗰時民族政策睇血統，有唔少唔信清真教嘅人因為血緣劃咗去回族。亦都有啲人因為中國法制上少數民族有優待政策而叫自己做回族，於是有啲「回族」係唔信教、唔屬回族文化，有啲穆斯林反而叫係「漢族」。
清末時中國西部如甘肅有回民造反，畀清朝鎮壓後，有部分回民去咗沙俄治下嘅中亞定居。佢哋嘅子孫家下叫做東干人，住喺蘇聯曾經統治嘅哈薩克、吉爾吉斯、俄羅斯（大部分喺韃靼共和國）。

廣府回民
内文：蕃坊
廣府好早就有回民，廣州作為海上絲路起點，自唐朝開始就係個國際都會，形成咗蕃坊呢個僑民區，其中大部分係中東穆斯林，自此，廣州成為中國最早傳入伊斯蘭文化嘅地方之一，伊斯蘭文化亦都有貢獻到廣府文化。
廣府回民來源有二，一係唐宋落籍嘅中東後裔，二係元明從國內其他地方遷來嘅回民。
而家廣州回民唔算聚居，喺懷聖寺一帶多啲。雖然廣州係中國最早有回民嘅地方之一，但而家係最少回民嘅地方，原因在於：
最大嘅原因：明末時，清軍攻打廣州，當時有回民三將領（後譽教門三忠）：馬承祖、羽鳳麒、撒之浮死守廣州，城破殉職，喺廣州屠城時對回民大開殺戒，毀壞經堂，到康熙時先恢復。
回民聚居喺各清真寺，其中南勝里最多，稱之為回回村，後來開馬路，遣散咗族群。

飲食
回民飲食最典型係唔食豬肉，此外重有諸多講究，同選料不拘一格嘅粵菜大不同，比如禁酒，唔食自然死嘅嘢、紅，唔食勒、打、跌而死嘅畜生，唔食清真教視之為污糟、有害、古怪嘅嘢。舊時回民買得禽畜，都要送清真寺請人劏，限制好多。
但限制之下亦都發展出清真粵菜。清真菜口味比較濃，整牛羊肉之類嘅嘢一流，而清真粵菜就回菜粵做，融匯一濃一淡嘅風味，另外就係從選料到製作、出品會合乎教法。目前廣州西門口嘅回民飯店係全國唯一嘅清真粵菜飯店。
回民亦都創造出獨具特色嘅點心小食，比如清真月餅，其中最出名嘅有油香餅（又叫教門油香餅）、牛雜、和味蘿蔔。

教育
回民重視教育，廣州嘅清真寺曾經專門開辦經堂，類似於教會學校噉設宗教、文化兩類科目，教經文、教義、阿剌伯文。到咗共和國時期就成立回民小學，不過就驅除宗教。

歷史遺跡
懷聖寺：中國第一間清真寺，由模罕默德親信宛葛思帶住四十先賢來華傳教創辦。喺光塔路。
光塔：懷聖寺嘅宣禮塔，唐代遺物，矗立鬧市千年重保存落來，中國罕見。
宛葛思墓：又叫聖墓、大人墳，俗話回回墳，而家起咗間先賢清真寺。喺流花橋（蘭圃之北）。
東營寺：喺小東門。緣起自明成化年間，憲宗派韓雍率四營回兵鎮廣州，一時回教大興，分駐於大南、濠畔、小東門等處，廣州一下子多咗幾間清真寺，呢啲回回軍戶當時又叫達官兵，後來喺明末抗清衛穗有好大貢獻。
南勝寺：喺大南路。
濠畔寺：喺濠畔街。
東郊寺：喺東較場。
舊日蕃坊地區嘅街巷名源自阿剌伯話。
回本

回本（英文：break-even）係指一隻產品出咗若干時間之後，賺到足夠嘅營業額，營業額扺消咗間企業出隻產品使嘅成本，令到間企業整體上冇賺冇蝕。
回樽

按樽係賣樽裝飲品嘅一個規定。啲嘢飲用樽入住，客人買嘢飲要先畀埋按樽錢（樽嘅按金）。客人飲完懶得理，冇回樽嘅話，按金就俾販商沒收。
按樽按金用意係補償販商損失，而家回樽又叫做環保政策。一般來講，多數都係只會回玻璃樽，而且好多地方嘅回樽制度都只係象徵式，例如：香港只係五毫子港幣一個玻璃樽，美國就十美仙一個樽。[咩時候？]不過喺紐西蘭，佢哋採用咗一種叫做「swappa carte」嘅計劃，鼓勵民眾一箱箱咁買飲品之餘，重畀返佢地購買折扣。就以一打樽裝啤酒為例子：一箱12支嘅瀎裝啤酒正價賣紐紙40蚊，但係如果你成箱啤酒樽連埋啤酒箱拿返去，你就可以用紐紙24蚊買返一箱12支嘅補充裝，慳返4成。
不過，亦有地方連膠樽都會回收再用。例如喺日本，就有例子為每個回收返來嘅膠樽退返10至20円。另外，喺瑞典，當地為咗減低塑膠垃圾，所以訂立咗法例規定所有膠樽喺重新變返做膠粒循環再用之前，都要經歷過20年嘅使用期，而生產商有責任生產一個耐用嘅膠樽，同埋負責清洗收返來嘅舊樽嚟再用。為咗鼓勵大眾交返個樽出來，當地都會為膠樽設回樽費。
回收

產品回收，指生產商收番有問題嘅產品。
廢物回收，指收集用過啲產品，清潔、處理過之後再賣畀人。
回收桶

回收桶，又叫回收箱，係裝可回收廢物嘅容器，通常係圓筒形或者四方形，用膠或者金屬做，入面笠住個大膠袋。每個桶裝一類廢物，譬如廢紙、金屬、塑膠、玻璃，甚至可以係舊書、舊衫、舊嘢玩等嘅物資。
南昌公園

南昌公園，香港大公園之一，遊樂場之一，喺九龍深旺道二十號，畀連翔道、欽州街西同埋海輝道圍住，英文叫Nam Cheong Park。行政上歸深水埗區。設施有共融遊樂設施。公園一九九八年啟用，家下由康樂及文化事務署管理。公園東北面係南昌邨，因而得名。
南昌公園特色有面積二萬平方米嘅大草坪，香港所有公園之中最大。
南昌

南昌（粵拼：naam4 coeng1）係中華人民共和國江西省嘅省會。
南昌站

南昌站 (香港)，位於香港深水埗區港鐵嘅車站。
南昌站 (江西)，位於江西省省會南昌市嘅火車站。
南早紀

南早紀 ，係日本嘅一個女藝人同埋配音員。
南昌外國語學校

南昌外國語學校係江西南昌一間中學，1994年創校，前身係1970年創校嘅南昌第二十二中學。佢係江西省重點中學，亦係江西頭一間外國語學校。
員辨

員辨係日本三重縣一個市，人口5萬。
維基同享有多媒體嘅嘢：Inabe, Mie
喺開放街圖（Open Street Map）嘅員辨地圖。
哥修斯哥山

哥修斯哥山（英文：Mount Kosciusko）係澳洲新南威爾士一座山，係成個澳洲大陸最高嘅山，海拔2,228米。
員林車站

員林車站係臺灣鐵路公司縱貫線南段嘅一個鐵路車站。
哥倫布探長

哥倫布探長Columbo據圖所示，麗的RTV至少播咗兩季哥倫布探長。而且係喺每週一晚9:30配音播放別名神探可倫坡類型犯罪、推理、警匪、懸疑編劇Richard LevinsonWilliam LinkSteven Bochco 等等導演史提芬史匹堡Jonathan DemmeNicholas ColasantoPatrick McGoohanVincent McEveety 等等主演彼得·福克國家／地區 美國語言英文集數69集每集長度大概70-100分鐘（唔包廣告）播映
 首播頻道國家廣播公司（NBC）美國廣播公司（ABC）播出日期1968年2月20號—2003年1月30號
出面網頁官方網站IMDb 介紹TV.com 介紹
《Columbo》係美國電視電影系列，甚爲經典。片由彼得福克（Peter Falk）主演。1968年2月20號到2003年1月30號，播咗六十九集。呢部片，講個洛杉磯重案組刑警，名哥倫布（Columbo）。佢着住件皺皺地啡色風褸，頭髮亂龐，擔住雪茄，揸部老爺車，不修邊幅。然而，佢推理能力敏銳，偵破種種案件，犯人無得抵賴。
套片倒敘推理，一開頭講咗邊個做，同點樣犯案。片中注重點樣捉到犯人，而唔多講查證邊個係兇手，犯罪手法或者動機。呢種劇情鋪陳手法、同人物設定，日後連三谷幸喜創作嘅日劇《古畑任三郎》都有跟。另外隻集都有明星名人，客串演出犯人角色。佢句名言：『世上冇完美犯罪』。

播放
套劇屬電視電影（唔係電視劇）嘅一種，唔計廣告，一集大概七十到一百分鐘。成套片由環球影業制作，1968到1978年，喺美國NBC國家廣播公司電視台播放。當時神祕之夜節目，幾套警匪片循環輪流播出，除咗本片之外，一齊有《麥高探長》、《麥美倫探長》等。本片第七季時，卽一九七七年，同NBC神祕之夜節目齊齊停播。到第八季，一九八九年開始，改由ABC美國廣播公司電視台接手。台中有ABC神祕之夜，循環輪流播出到第九季。1990年8月ABC神祕之夜節目完咗之後，本片不定期播放，期間片集，歸做第十季。
由於循環輪流播出嘅關係，本片通常每個月只播一集，因此卅幾年來，只係拍咗六十九集。不過，亦正因為拍咗六十九集，本片通常歸為電視劇。
香港曾由麗的RTV於一九七一年起，先後以哥倫布督察、哥倫布探長、哥倫布探案嘅名播出。

藍光
2011年6月23號，主角彼得福克死。為咗紀念佢，日本出過《神探哥倫布藍光完全版》（日文：刑事コロンボ コンプリート ブルーレイBOX），不過其他地未見有售。
員村街道

員村街道係中國廣東省廣州市天河區轄下嘅一個街道，1960年7月設立。轄區總面積5.371平方公里，下轄18個社區，2003年總人口5.91萬人，常住人口3.72萬人。
員村路

員村路（粵拼：jyun4 cyun1 lou6）係中國廣東省廣州市嘅5條用數字做名嘅南北走向馬路。

概要
由於嗰5條馬路都唔一樣長，呢度分開介紹：
員村一橫路：全長540米，闊12米，雙向2車道。
員村二橫路：全長1500米，闊12米，雙向2車道。
員村三橫路：全長500米，闊8～12米，雙向2車道，馬路北闊南窄。
員村四橫路：全長1200米，闊11米，雙向2車道。
員村五橫路：全長650米，闊12米，雙向2車道。

員村路嘅5條道路，起點到終點
員村一橫路：從員村西街開始，一直到黃埔大道中。
員村二橫路：從臨江大道開始，一直到黃埔大道中同天府路嘅交界。
員村三橫路：掘頭路一條
員村四橫路：從臨江大道開始，一直到黃埔大道中。
員村五橫路：從臨江大道開始，一直到黃埔大道中。
員羅柏·費斯克

員羅柏·費斯克係一個英國新聞工作者、史學家、作家。
圓規座

圓規座（Circinus）係家下八十八西洋星座之一。佢響天球南部，佔天球面積93平方度。地球北半球來講，圓規座係春天嘅星座，即係春夜會見到。肉眼可以睇到嘅星，約莫20粒到。有一到四等星2粒，即係有3等星1粒、4等星1粒。
圓錐

圓錐係種立體形狀，一面係圓形，跟住逐漸收窄，另一面係尖啄，好似甜筒噉。
圓角

圓角（Yuen Kok），係香港新界離島區南丫島一個海角，喺南丫島東南部，東澳灣同深灣之間。
圓谷製作

圓谷製作係日本一間影像製作公司，喺1963年開張，總部設喺東京世田谷區，最出名作品係《鹹蛋超人》系列。
圓通速遞

圓通速遞（粵拼：jyun4 tung1 cuk1 dai6；簡化字：圆通速递；英文：YTO Express）係中國大陸嘅私營企業，2000年5月28號成立，主要業務係快遞同物流，係中國快遞行業前三甲之一。總部喺上海青浦區華新鎮華徐公路3029弄28號。
家陣圓通喺中國大陸好多個城市有佢嘅配送網點，2009年喺香港同澳門成立咗佢嘅分公司。2010年組建咗上海圓通物流，2016年3月23號成為上市公司。
圓銼

圓銼，銼一種，鋼造。銼身長而幼，剖面成圓形，全支等身，唔會收窄。用來整順啲窿，或者整順啲坑。亦可以用來磨尖某啲鋸。
佢似鼠尾銼，但鼠尾銼前端會收窄。

文
英文稱之為round file。
圓谷浩

圓谷浩（日文：円谷浩，拼音：つぶらや ひろし，英語：Hiroshi Tsuburaya，1964年3月8號—2001年7月24號），本名圓谷寬（円谷寛），日本東京都世田谷區出生的男性演員。所屬公司是圓谷製作公司藝能事務所（藝員組）。他曾拍攝過幾部特攝片，例如宇宙刑事Shaider（飾演澤村大）以及日本超人系列。2001年7月24號，他因肝臟病發而過身，享年37歲。
基化厘

基化厘（Charles Saint George Cleverly；1819年—1897年8月14號 ），又叫急庇利，近譯卡拉弗利，係香港第二任量地官（Surveyor General，即係家下測量總署嘅署長），喺經歴司麥之下，佢多次負責香港公共建築，重有城市規劃同埋賣地。
其中一樣出名嘅建築，就係香港督憲府（家下叫香港禮賓府）。1851年10月，佢開始負責呢間屋，但係起得好慢，到1855年10月先完工，用咗1萬4940英鎊 。
香港官報內，賣地通告裏面，基化厘嘅官職同處名（1855年9月6號，唐暦乙卯年七月卄五）
香港官報，即今日香港憲報裏面，佢署名 CHARLES ST. GEO. CLEVERLY，唐字寫做基化厘。1854年8月24號（甲寅年七月三十），佢代經歴司賣羣帶路西便啲地，孖剌煤倉到水師粮倉嘅地畀人起屋。之後重幾次拍賣 。
上環嘅急庇利街（Cleverly Street）就係用佢名來命名 。

家底
基化厘喺愛爾蘭County Cork嘅Kiilworth出世，不過相信佢唔係愛爾蘭本地人，因為佢遺囑有講佢祖籍英格蘭Middlesex裏面 South Kensington嘅Collingham Place 。
基化厘係William Cleverly嘅孫。William Cleverly喺英國倫敦有自己船廠，同東印度公司整大船 。基化厘有個兄弟叫Osmund Cleverly，都係喺香港做嘢 。
基化厘有個仔叫 Osmund Somers Cleverly，係英國首相祕書，另一個仔 Peter Cleverly，係建築師 。
基化厘喺英格蘭死，死嗰陣喺 Worcester，Upton On Severn 嘅 Manley Castle 。
基卻省

基卻省（阿拉伯文：محافظة كركوك‎）係中東國家伊拉克嘅十九個省之一。
基卡拉斯域卡

基卡拉斯域卡（英文：Klaksvíkar Ítróttarfelag）係法羅群島克拉克斯維克一間職業足球球會，依家踢緊法羅群島超級足球聯賽。
基化

基化（Nicolas Kiefer，1977年7月5號—）係德國前職業網球手。

球員生涯
基化係右手揸拍，1995年轉打職業賽，2010年退休。
基卻

基卻（阿拉伯文：كركوك‎，羅馬拼音：Kirkuk）係喺中東國家伊拉克基卻省嘅城市。
基利斯省

基利斯省（土耳其文：Kilis ili）係土耳其嘅其中一個省，首府基利斯。
基利路

基利路（英文：Greig Road），係香港鰂魚涌一條馬路，由英皇道同船塢里交界開始，去到康柏徑。
基及樹屬

基及樹屬（學名：Carmona）係紫草目紫草科嘅一個屬。
基向量

同一個向量（深紫色箭咀）可以用多個唔同嘅基向量嚟表達。
基向量（basis vector）係數學上嘅一個概念，想像有個向量空間 ，個空間入面有個由若干個向量組成嘅集合 ；如果話  係  嘅基（basis），意思即係話  嘅每一個元素都有一個獨特嘅方法寫做  嘅元素嘅有限線性組合，而  嘅元素就係基向量。最簡單嘅啲基向量，而且係正交嘅，係常用嘅啲歐氏空間嘅基。
南浦站

南浦站 (上海)，上海一個停用嘅火車站。
南浦站 (廣州地鐵)，廣東廣州番禺地鐵車站。
南浦站 (釜山)，韓國釜山都市鐵道1號線車站。
南海

南海係地名，係南邊嘅海噉解。佢可以係：
南海郡：秦朝喺百越建立嘅古郡。
南海縣：590年至1992年的一個縣政區。
南海市：1992年至2002年，廣東省嘅一個市。
南海區：2002年至今，廣東省嘅一個市轄區。
南中國海：中國南邊嘅海，世界第三大海。
南海道：日本嘅一個政區。
南海 (北京)：中國北京市嘅一個湖。
南海 (月球)：月球嘅月海。
方位海名
南海仲裁案

，係指菲律賓向荷蘭海牙嘅常設仲裁法院提出針對中華人民共和國喺南中國海所主張嘅九段線已違反《聯合國海洋法公約》（UNCLOS）而提出嘅仲裁案。
2015年7月7號，法院首次舉辦咗聽證會；而中國外交部亦同時發表聲明，唔承認常設仲裁法院對呢單案嘅司法管轄權，又拒絕接受菲律賓任何形式有關呢單案嘅和解建議。
2016年7月12號，常設仲裁法院裁決支持菲律賓喺南海領土爭端入面對中國嘅控告。法庭一致認為，喺九段線方面中國（中華人民共和國政府）「冇歷史權利」宣稱主權。
台灣海峽兩岸都講到明唔接受仲裁結果。中華民國海軍喺2016年7月13號開軍艦去中華民國實際控制嘅太平島，宣示主權。
南浦

南浦特別市：朝鮮平安南道嘅一個城市。
南浦島：廣州市番禺區嘅一個島。
南海一號

南海一號係南宋初期一艘船，曾經通過海上絲綢之路向出面運送瓷器，後來失事沉咗喺廣東陽江南海海域。1987年畀人搵返，不過由於技術同資金問題一直無理。由於南海一號有好重要嘅考古價值，喺2007年5月，終於實行打撈計劃，將南海一號撈返上嚟。
南海公司泡沫

南海公司泡沫（South Sea Bubble）係18世紀初英國嘅一場經濟泡沫。
嗰陣時，南海公司(The South Sea Company)係英國一間上市企業，公司老闆係 Lord Treasurer 同 Robert Harley，佢哋聲稱同西班牙政府達成協議，可以壟斷晒南美洲嘅墨西哥、秘魯、智利呢啲地方所有礦產、煙業、香料呢啲貿易資源。而嗰陣時西班牙皇室因為繼承權而打仗，歐洲好多國家嘅皇室，都想扶植自己嘅血裔成為影響西班牙皇權嘅代理人，因為當西班牙皇權落實之後，就肯定大把著數。
而南海公司聲稱自己可以喺皇權落實之後壟斷晒西班牙嘅利益，令股價由一百鎊升到上一千鎊，後來歐洲開始放售，之後傳出南海公司高層詐騙消息，令股價馬上暴跌，股民血本無歸。

背景
1711年，英國因為戰役負債一仟萬英磅，於是南海公司就向英國政府提供貸款同協議債券重組計劃，年息6%，條件係要南美洲同北美洲之間嘅交易都由南海公司壟斷，呢啲利益包括南美洲嘅金礦、珠寶、毛料，另外亦包北美奴隸嘅交易權。因為呢啲著數太荀，南海公司於是乘機發行新股，投資者見到賺硬，就熱烈認購，南海公司見反應咁勁，立即就增加發行新股，賺多筆。
而嗰陣英國因為啱啱工業革命，好多人都有閒錢買股票，買南海股票仲變咗一個熱潮，個個有錢都走去買，南海嘅經理人真係賺到連老竇姓乜都唔知，仲走去散佈謠言，話南海公司同西班牙政府達成協議，可以壟斷晒南美洲嘅所有貿易資源，投資者查都唔查吓，個個信晒，令南海股價由一百鎊升到上一千鎊。而好多同南海有關嘅公司都乘機抽水，好多跟本無業務嘅概念公司，話自己同南海有生意關係，都上市發股票，一樣大把人買。
南海公司單單靠炒股票就賺到笑，正經生意又唔做，結果公司業務開始荒廢，公司業務賺到嘅利潤，同佢股價完全唔成比例，投資者開始瘋狂拋售，股價立即暴跌，其他抽水上市嘅公司都一齊跌，搞到啲投資者個個損手爛腳，血本無歸。著名科學家牛頓都有份買，佢最後都輸咗成二萬英磅，以當時計可以話係一筆大錢。
上圖顯示南海公司嘅股價喺 1719 年至 1720 年之間嘅上落，當中 Y 軸係個股價而 X 軸係時間（每對相鄰日期之間隔咗 5 日）。由幅圖度睇得出，南海公司啲股票嘅價喺 1720 年 2 月頭至同年 6 月尾之間升咗成差唔多 9 倍咁多，但個價喺跟住嗰三個月內急跌，跌到返落原來數值咁滯－如果有位投資者喺啲股價勁升嗰段期間買入咗啲股票，佢就損失慘重。

影響
"You see, of course, if you're not a dunce,
How it went to pieces all at once, —
All at once, and nothing first, —
Just as bubbles do when they burst."
（粵譯：「如果你唔係傻仔就睇到，佢係點樣一嘢煙消雲散，初頭乜都冇一嘢乜都冇，就好似啲泡沫爆嗰陣噉。」）
奧厘化雲島豪米士（Oliver Wendell Holmes, Jr.）
南海公司泡沫爆破之後，英國政府立法禁止再發新股，禁令一路維持到1825年，但呢個泡沫對英國經濟元氣大傷，差唔多衰咗成一百年先補得返。
打後有評論者分析成件事，就打咗個比喻，話南海公司單嘢「好似個番梘泡噉」－「本來係乜都冇，齋靠空氣膨漲，漲到咁上下就會爆，爆咗就變返乜都冇」－呢單嘢據講就係「經濟泡沫」呢隻詞彙嘅起源。
塞默靈鐵路

塞默靈鐵路係奧地利嘅世界遺產，登錄喺聯合國教科文組織嘅世界遺產名錄。
填詞L

《填詞L》（英文：The Lyricist Wannabe）係喺2024年上畫嘅港產片，由鍾雪瑩、葛民輝、陳毅燊、鄧麗英、吳冰、朱栢康、潘宗孝、戴玉麒主演，黃綺琳執導。佢係2023年第20屆香港亞洲電影節嘅閉幕電影。

故仔
故仔係由導演黃綺琳嘅個人經歷改編，講女主角自高中開始就立志做填詞人，用唔同方法去追逐佢嘅夢想。

名
套戲本嚟係叫《填詞撚》（英文：A Cantopop Lyricist To-be），但因為個「撚」字喺一啲傳媒平台未能展示，所以諗過好多名去取代，結果選用咗ViuTV節目《導演·門》字幕用過嘅代稱「填詞L」，亦成功通過到電檢。
塞馬湖

塞馬湖（芬蘭文：Saimaa）係歐洲第四大湖，喺芬蘭南部入面，有4,400平方公里大。
塢壁

塢壁（塢讀滸，粵拼：wu2 bik1），係五胡十六國同南北朝嗰陣北方漢人自設嘅軍事屏障，整來係爲咗抵禦胡族統治者遣民同戰亂。

成因
塢壁嘅起源好早，但自從永嘉之亂（五胡亂華）先至大量建造。當時胡族統治者往往將各族嘅居民搬去政治中心地帶，以方便控制同役使。走唔甩嘅北方漢人為咗抵禦呢種遣民政策，糾合宗族兄黨，據險自守。

特點
塢壁最好係建立喺既有險阻又可以耕種、有水泉灌溉嘅地方，所以呢尐塢壁都建立響山頂平原同有溪澗水源之處。塢以宗族鄉黨為單位，塢主通常係鄉里豪帥，但係塢並非塢主所有，塢主只係做督護，兼負責指揮打仗同耕種。塢壁有自己嘅內部規則。

影響
當時北方城市因為戰亂而荒蕪，唯有靠堡塢務農嚟自給自足，所以堡塢響北方社會中佔據咗重要嘅地位；因為塢壁係以宗族鄉黨為單位，所以北朝重同姓，重宗法，大大加強鄉村豪族嘅地位，構成南北朝時代門閥政治嘅基礎。
填充題

填充題又叫填空題，係一種功課、測驗或試題嘅類型，題目會列出一段句子，將部分字詞留空，作答時需要填上適當嘅文字或標點符號。填充題通常都有標準答案，只需要填上合適嘅答案，而唔需要解釋，主要係考核學生嘅基本知識同概念嘅掌握情況。
填字遊戲

填字遊戲係種文字類益智遊戲，用一個入面有好多空格嘅表格，另外再附上提示，玩家就憑提示填返字落空格度。
塱原

塱原，係香港新界北區西北面一個地方，主要係塊濕地，叫塱原濕地，有落馬洲支線鐵路隧道穿過地底。